Mit siebzich in Rende

Geschafft honn ich jetzt fuffzich Johr

jetzt kumme do Leit die sinn nimme klor

soon es gäb jetzt eine Wende

unn ma kinnt noch nidd in Rende.

Om bescht bis siebzich solld ma schuffde

unn donn um Friedhof schnell vadufde.

Ei ich honn doch long genuch geschaffd

die letschd Zeit nur mit halwa Kraft

weil do unn dort do dudds jetzt wee

unn monchmol gedds a gar nimmee.

Mir wa kenn Awet je ze schwär

jetzt kumme diese Leit doher.

Bürohengschde, Schreibtischtäda

om soziale Staad Varräda

ewisch uff em Aasch gehuggt

odda s Fenschda raus geguggt

unn sogar junge wolle uns jetzt soon

wie long dass mir ze schaffe honn.

Honn niemols richdich hard geschaffd,

nur mit vill Gier es Geld gerafft

unn kenn Mensch hadd a je vahinnad

dass se a noch die Rendekass geblinnad.

Bei uns hadds om Vastond gefählt

dass mir die aach noch honn gewählt.

Reiner Thielen